|  |
| --- |
| **Līgums Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_***Par Sirds un plaušu atbalsta sistēmu (sirds kartēšanas sistēma) piegāde* |
| Rīgā, 2019.gada 15.novembrī |

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem un 29.08.2018. valdes lēmumu Nr.81 (protokols Nr.30 p.1) “Par pilnvarojuma (paraksttiesību) piešķiršanu” pārstāv valdes locekļi Ilze Kreicberga, Elita Buša un Jānis Komisars (turpmāk – Pasūtītājs) no vienas puses, un

**UAB “Ilsanta” filiāle**, reģistrācijas Nr. 40003621476, tās pilnvarotā pārstāvja Andra Eglīša personā, kurš rīkojas uz pilnvarojuma pamata (turpmāk - Piegādātājs) no otras puses (abi kopā – Puses), pamatojoties uz atklāta konkursa „Sirds un plaušu atbalsta sistēmu (sirds kartēšanas sistēma) piegāde ” (ID Nr. PSKUS 2019/119) rezultātiem un, saskaņā ar Piegādātāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs pasūta un Piegādātājs piegādā Sirds un plaušu atbalsta sistēmu (sirds kartēšanas sistēma) (turpmāk – Prece) atbilstoši Līguma un tā pielikumu noteikumiem (1.pielikums – Pieņemšanas – nodošanas akts un piegādes akts, 2.pielikums – Tehniskais un finanšu piedāvājums), nodrošina lietotāju apmācību, Preces garantiju un ražotāja noteiktās tehniskās apkopes un pārbaudes garantijas laikā.
	2. Iekārtas piegādes vieta: VSIA “Paula Stradiņa klīniskā universitātes slimnīca” Pilsoņu iela 13, Rīga, LV – 1002.
	3. Piegādātājs lietotāju apmācību nodrošina Pasūtītāja telpās.
2. **Līguma summa, piegādes un norēķinu kārtība**
	1. Līguma kopējā summa nepārsniedz **EUR 288 992.49** (divi simti astoņdesmit astoņi tūkstoši deviņi simti deviņdesmit divi euro un 49 centi)bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi. Ja, saskaņā ar normatīvajiem aktiem, turpmāk tiek grozīta pievienotās vērtības nodokļa (turpmāk PVN) likme, līgumcena (kā arī jebkuru Līgumā noteikto daļējo maksājumu apmērs) ar PVN tiek grozīta atbilstoši PVN likmes izmaiņām, bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
	2. Līguma 2.1.punktā norādītajā summā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Preces piegādi Pasūtītājam uz Līguma 1.2.punktā norādīto adresi, tās uzstādīšanu, pārbaudi, tajā skaitā transporta izmaksas, darbs, materiāli, lietotāju apmācību u.c. saistītās izmaksas. Piegādātājs Preces piegādi līdz Pasūtītāja norādītajai uzstādīšanas vietai veic ar saviem resursiem.
	3. Pasūtītājs veic samaksu par piegādāto Preci ne vēlāk kā 60 (sešdesmit) kalendāro dienu laikā pēc pieņemšanas – nodošanas akta un rēķina saņemšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu. Rēķins par piegādēm tiek sagatavots un abpusēji saskaņots tikai pēc Preces pieņemšanas – nodošanas fakta.
	4. Ja Piegādātāja iesniegtajā rēķinā nav norādīts Preču nosaukums, cena un Pasūtītāja Līguma numurs, Pasūtītājs neveic rēķina apmaksu, bet 2 (divu) darba dienu laikā informē Piegādātāju par Līguma noteikumiem neatbilstoša rēķina iesniegšanu. Piegādātājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
	5. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Preces piegādi, kuru Piegādātājs nav veicis un/vai par Līguma prasībām neatbilstošas kvalitātes vai bojātas Preces piegādi.
	6. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	7. Samaksa uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
3. **Līguma darbības termiņš un spēkā esamība**
	1. Līgums stājas spēkā tā abpusējas parakstīšanas brīdī un ir spēkā līdz pilnīgai saistību izpildei.
	2. Līguma noteikumi un saistības attiecībā uz garantijas noteikumiem ir spēkā 24 (divdesmit četri) mēnešus no Preces pieņemšanas brīža.
	3. Pusēm ir tiesības jebkurā brīdī izbeigt Līgumu, par to rakstiski vienojoties un nosūtot par to rakstisku paziņojumu uz otras Puses juridisko adresi 10 (desmit) kalendārās dienas iepriekš.
	4. Pasūtītājam ir tiesības vienpusēji atkāpties no Līguma, rakstiski par to brīdinot Piegādātāju, ja:
		1. Piegādātājs ilgāk kā 30 kalendārās dienas nepilda savas Līgumā noteiktās saistības un Pasūtītājs rakstiski par to ir informējis Piegādātāju;
		2. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
		3. notikusi Piegādātāja likvidācija;
		4. pret Piegādātāju uzsākta maksātnespējas procedūra.
		5. ja Piegādātājs atkārtoti piegādājis Preci, kuras kvalitātes un tehniskās prasības būtiski atšķiras no tehniskajā piedāvājumā vai Preces instrukcijā norādītajām tās īpašībām;
		6. ja Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	5. Par vienpusēju atkāpšanos no Līguma saskaņā ar Līguma 3.5.punktu, Pasūtītājs paziņo Piegādātājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.
	6. Piegādātājs ir tiesīgs vienpusēji atkāpties no Līguma, ja iestājušies apstākļi, kas apgrūtina vai padara neiespējamu kādu no Līgumā noteikto saistību izpildi, rakstiski par to informējot Pasūtītāju. Šādā gadījumā Piegādātājs paziņo par to Pasūtītājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.
	7. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.
4. **Preču pasūtīšanas, piegādes nodošanas un pieņemšanas kārtība**
	1. Piegādātāja un Pasūtītāja tiesības un pienākumi attiecībā uz pasūtīšanas un piegādes kārtību:
		1. Piegādātājs piegādā piedāvātās preces ne vēlāk kā 2 mēnešu laikā no pasūtījuma veikšanas dienas. Par pasūtīšanas laiku ir uzskatāma diena, kad Pasūtītāja 12.9.1.punktā minētā kontaktpersona ir nosūtījusi pieprasījumu uz 12.9.2.punktā minēto e-pastu;
		2. Piegādātājam 1 (vienas) darba dienas laikā jāapstiprina Preču pasūtījuma saņemšanu. Rodoties nepieciešamībai, Pusēm vienojoties, var tikt noteikts cits piegāžu termiņš, bet tas nedrīkst pārsniegt šajā punktā noteiktos termiņus vairāk kā 2 (divas) nedēļas;
		3. Veicot pasūtījumu, Pasūtītājs norāda Preces veidu, daudzumu, nepieciešamo piegādes datumu un piegādes vietu;
		4. Piegādātājs transportējot Preci, nodrošina Preces drošību pret iespējamajiem bojājumiem;
		5. Piegādātājs pēc piegādes veic vides sakārtošanu, nodrošinot visu iepakojuma materiālu izvešanu no telpām un teritorijas;
		6. Preču piegādes adrese: VSIA „Paula Stradiņa klīniskā universitātes slimnīca”, Pilsoņu iela 13, Rīga;
		7. Piegādātājs Preces piegādi veic, Pasūtītājam iesniedzot Preces piegādes aktu (sk. pielikumu nr. 1).
	2. Piegādātāja un Pasūtītāja tiesības un pienākumi attiecībā uz nodošanas un pieņemšanas kārtību:
		1. Pasūtītājs, pieņemot Preces, ir tiesīgs pārbaudīt to atbilstību Līguma noteikumiem un kvalitāti. Līguma prasībām neatbilstošas un/vai nekvalitatīvas Preces piegādes gadījumā, ne vēlāk kā 10 (desmit) kalendāro dienu laikā apmainīt to pret jaunu, nelietotu un kvalitatīvu Preci uz sava rēķina. Ja Preces neatbilstība Līguma noteikumiem tiek konstatēta ekspluatācijas laikā, Pasūtītājas rīkojas saskaņā ar līguma 7.sadaļas noteikto. Šajā gadījumā Pasūtītājs ir tiesīgs nepieņemt un neapmaksāt Līguma noteikumiem neatbilstošās Preces;
		2. Piegādātājs nodrošina Preces uzstādīšanai izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību ražotāja noteiktajam;
		3. Piegādātājs veic Preces tehniskajā dokumentācijā pieprasītā lietošanas vides raksturlielumu un garantētā elektroapgādes režīma pārbaudi;
		4. Piegādātājs nodrošina lietotāja apmācību apmācītajām personām izsniedzot apmācību apliecinošu dokumentu (sertifikātu) atbilstoši MK not. Nr. 689 166.2 punkta prasībām. Pēc Pasūtītāja pieprasījuma tiek nodrošinātas papildu apmācības;
		5. Piegādātājs nodrošina Preces lietošanas instrukciju valsts valodā papīrveidā lietotājam un elektroniski – Medicīnas iekārtu uzturēšanas nodaļas pārstāvim;
		6. Piegādātājs iesniedz papīrveidā vai elektroniski Medicīnas iekārtu uzturēšanas nodaļas pārstāvim Preces ražotāja instrukcijas par noteiktajām apkopēm un pārbaudēm, kurā norādīti veicamie darbi un nomaināmie materiāli, pārbaudāmie parametri ar atbilstības robežām un veikšanas periodiskumu. Piegādātājs veic preces ražotāja bez maksas noteiktās apkopes, testus un pārbaudes uzstādot iekārtu un tās garantijas laikā saskaņā ar 7.sadaļas prasībām, nododot attiecīgus pārskatus Pasūtītājam;
		7. Piegādātājs veic vides sakārtošanu pēc Preces uzstādīšanas, nodrošinot visu iepakojuma materiālu izvešanu no teritorijas;
		8. Piegādātājs sagatavo un nodod Pasūtītājam Preces pieņemšanas - nodošanas aktu pēc 4.1., 4.2.1.-4.2.7. punktu izpildes, saskaņā ar pielikumā nr.1 norādīto formu;
		9. Prece ir uzskatāma par piegādātu un nodotu Pasūtītājam ar brīdi, kad Puses (to pilnvarotie pārstāvji) abpusēji parakstījušas Preču pieņemšanas – nodošanas aktu.
		10. Piegādātājs nodrošina, ka Pasūtītājam tiek iesniegti, atbilstoši normatīvajiem aktiem noformēti, Preču rēķina trīs eksemplāri pēc pieņemšanas-nodošanas akta parakstīšanas (viens eksemplārs - Piegādātājam, divi eksemplāri – Pasūtītājam), Preču rēķinā tiek uzrādītas piegādāto Preču cenas euro, PVN likme un kopējā cena ar PVN. Preču pavadzīmē obligāti jānorāda Līguma numurs.
5. **Preču kvalitāte**
	1. Precēm jābūt piegādātām iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši Preču ražotāja noteiktām prasībām un spēkā esošiem normatīvajiem aktiem.
	2. Visas piedāvātās Preces ir jaunas (ražotas ne vēlāk kā 12 mēnešu laikā no pasūtījuma brīža), iepriekš nelietotas un nesatur iepriekš lietotas vai atjaunotas sastāvdaļas vai komponentes.
	3. Prece (jābūt individuāli iesaiņotai, ja nav noteiks citādāk) ir marķēta ar ražotāja firmas zīmi, preces kodu, derīguma termiņu, tai ir CE marķējums un pievienota lietošanas instrukcija latviešu valodā atbilstoši spēkā esošiem normatīvajiem aktiem.
	4. Piegādātājs garantē, ka Prece atbilst Līguma noteikumiem un ir derīga ekspluatācijai.
6. **Garantijas termiņš**
	1. Preces garantijas laiks ir 24 (divdesmit četri) mēneši no tās pavadzīmes-rēķina akta abpusējas parakstīšanas dienas.
	2. Piegādātājs apņemas bez maksas diagnosticēt un novērst jebkuru Preces defektu saskaņā ar ražotāja noteikumiem.
	3. Preces garantija neattiecas uz preces defektiem, kas radušies:
		1. ekspluatējot Preci neatbilstoši tās ekspluatācijas noteikumiem (ražotāja instrukcijām);
		2. pierādāmu Preces lietotāju nolaidības, to nepareizas lietošanas vai apzinātu bojājumu konstatēšanas gadījumā;
		3. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Iekārtai vai Iekārtas lietošanu tādā veidā, kas ir pretrunā ar tās ražotāja instrukcijām;
		4. nepārvaramas varas apstākļu rezultātā.
7. **Ekspluatācijas nosacījumi garantijas laikā**
	1. Pasūtītājs apņemas nodrošināt Preces ikdienas apkopi, kuru veic saskaņā ar Preces rokasgrāmatu un Piegādātāja dotajiem norādījumiem, kā arī strādāt ar Preci akurāti, sargājot to no bojājumiem, putekļiem un mitruma.
	2. Pasūtītājs apņemas nekavējoties (ne vēlāk kā vienas dienas laikā) ziņot Piegādātājam par jebkuru Preces bojājumu vai tā darbības pasliktināšanos, kā arī neveikt nekādus Preces remonta darbus vai pārveidojumus bez Piegādātāja rakstiskas atļaujas.
	3. Piegādātāja pienākums ir nekavējoties (divu darba stundu laikā) reaģēt uz Pasūtītāja pieteikumu par Preces darbības traucējumiem. Pasūtītājs Preces bojājumu piesaka telefoniski, zvanot uz servisa numuru +37129235972. Piegādātāja pienākums astoņu darba stundu laikā nodrošināt nepieciešamo servisa inženiera ierašanos bojājuma novēršanai. Pusēm vienojoties minētais termiņš var tikt mainīts.
	4. Pasūtītājs apņemas nodrošināt Piegādātāja servisa inženieriem brīvu piekļūšanu Precei visu profilaktisko apkopju, remontdarbu un citu darbu veikšanai, kā arī apņemas veikt visas nepieciešamās darbības, lai pilnībā nodrošinātu Piegādātājam netraucētu Līgumā minēto saistību izpildi.
	5. Pasūtītājs apņemas nepieļaut kādai citai personai veikt Preces profilaktisko apkopi vai remontdarbus, tādējādi nodrošinot, ka visus Preces profilaktiskās apkopes un remontdarbus veic tikai Piegādātājs.
	6. Jautājumu par Preces defekta aktā norādītā pamatotību izlemj Pušu pilnvarotie pārstāvji defektu akta sastādīšanas brīdī. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs gadījumā, ja tiek konstatēts, ka Preces bojājuma rašanās iemesls nav Pasūtītāja vaina. Ja neatkarīgais eksperts konstatē, ka Preces bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs.
	7. Preces dīkstāve nedrīkst pārsniegt 5 (piecas) kalendārās dienas. Ja garantijas darbības laikā kopējais dīkstāves periods sasniedz 6 (sešas) kalendārās dienas, Pasūtītājs rīkojas saskaņā ar Līguma 8.2.punktā noteikto.
	8. Puses vienojas, ka Piegādātājs nenes atbildību par netiešajiem Preces bojājumiem, izņemot gadījumus, kuri radušies Piegādātāja nolaidības rezultātā. Ja Preces bojājums radies Pasūtītāja vainas dēļ (ir pierādīta likumsakarība), remontu apmaksā Pasūtītājs, iepriekš saskaņojot ar Piegādātāju remonta darbu apjomu, cenu un laiku, remonts ir jāveic 2 darba dienu laikā no defekta akta saskaņošanas. Ja garantijas darbības laikā kopējais dīkstāves periods sasniedz 6 (sešas) kalendārās dienas, Pasūtītājs rīkojas saskaņā ar Līguma 8.2.punktā noteikto.
	9. Piegādātājs Līguma darbības laikā apņemas bez maksas veikt Preces ražotāja apstiprinātas Preces tehniskās apkopes un regulāro pārbaužu/detaļu nomaiņu saskaņā ar Pušu savstarpēji apstiprinātu Preces profilaktisko apkopju grafiku. Apkopes tiek veiktas Pušu iepriekš saskaņotā laikā. Pārbaudēm jāatbilst 2017.gada 28.novembra ministru kabineta noteikumos Nr. 689 noteiktajām prasībām.
	10. Piegādātājs apņemas veikt Preces remontdarbus regulārās Preces profilaktiskās apkopes laikā, kā arī pamatojoties uz Pasūtītāja izsaukumu.
	11. Piegādātājs apņemas visus Preces profilaktiskās apkopes darbus un remontdarbus veikt savlaicīgi un kvalitatīvi. Jebkura Preces remontdarbu veikšana tiek noformēta ar tehniskās apkopes un Preces parametru pārbaudes protokolu un Pušu apstiprinātu pieņemšanas - nodošanas aktu.
	12. Piegādātājs piekrīt uzņemties atbildību par zaudējumiem, bojājumiem, dīkstāvēm, nelaimes gadījumiem vai traumām, kuras radušās Preces pareizas lietošanas rezultātā, un kuru pierādīts cēlonis ir Piegādātāja vai tā darbinieka nolaidība. Piegādātājs apņemas atlīdzināt šo bojājumu, dīkstāvju, nelaimes gadījumu un/vai traumu radītos zaudējumus un/vai samaksāt par prasībām, kuras radušās zaudējumu, bojājumu, dīkstāves, nelaimes gadījumu vai traumu rezultātā Pasūtītājam un trešajām personām.
	13. Preces profilaktiskās apkopes Piegādātājs nodod Pasūtītājam sastādot nodošanas - pieņemšanas aktu, kurā tiek norādīts izpildītā Preces tehniskās apkopes darbu veids un Precei nomainīto rezerves daļu daudzums, ja tāds ticis veikts.
	14. Nodošanas – pieņemšanas akts tiek sastādīts nekavējoties pēc Preces tehniskās apkopes pabeigšanas. Pasūtītājs pirms nodošanas – pieņemšanas akta parakstīšanas ir tiesīgs izteikt iebildumus un/vai piezīmes par Piegādātāja iesniegtā nodošanas – pieņemšanas akta saturu un veiktās Iekārtas tehniskās apkopes kvalitāti.
	15. Puses apliecina, ka viņu darbinieki un/vai amatpersonas, kas parakstīs nodošanas – pieņemšanas aktu Pušu vārdā, būs tam pienācīgi pilnvarotas, un Puses atzīs minēto personu rīcību sev par saistošu, kā dēļ šāda pilnvarojuma papildus pārbaude nodošanas – pieņemšanas akta parakstīšanas laikā nebūs nepieciešama.
	16. Pasūtītājam ir tiesības piecu darbdienu laikā no nodošanas - pieņemšanas akta saņemšanas dienas rakstiski pieteikt Piegādātajam pretenziju par Preces tehniskās apkopes kvalitāti. Jautājumu par Pasūtītāja pretenzijā minēto iebildumu pamatotību izlemj Pušu pilnvarotie pārstāvji piecu darbdienu laikā. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka ir veikta Līguma noteikumiem neatbilstoša Preces tehniskās apkope. Ja neatkarīgais eksperts nekonstatē nekādu veiktās Preces tehniskās apkopes neatbilstību Līguma noteikumiem, neatkarīgā eksperta pakalpojumu apmaksā Pasūtītājs.
	17. Izpildītājs novērš konstatētos trūkumus uz sava rēķina ne ilgāk kā 5 (piecu) darbdienu laikā. Pusēm vienojoties minētais termiņš var tikt pagarināts.
8. **Pušu atbildība**
	1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	2. Par Preces piegādes termiņa un citu termiņu kavēšanu vai citu Līgumā noteikto saistību nepildīšanu Pasūtītājs ir tiesīgs piemērot Piegādātājam līgumsodu 0,1% apmērā no kopējās Līguma summas par katru nokavējuma dienu, bet ne vairāk kā 10% no kopējās Līguma summas.
	3. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0,1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
	4. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
	5. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
9. **Personas datu aizsardzība**
	1. Puses vienojas par šādiem fizisko personas datu aizsardzības noteikumiem:
		1. Piegādātājs apstrādā šādus Pasūtītāja kā pārziņa rīcībā esošos fizisko personu datus: vārds, uzvārds, personas kods, veiktā izmeklējuma rezultāti, kuri ir pieejami iekārtu ietvaros esošajās iekšējās datu uzglabāšanas atmiņās;
		2. Piegādātājs Līguma ietvaros uzskatāms par Pasūtītāja datu apstrādes operatoru;
		3. Piegādātājs, veicot datu apstrādi (Preces garantijas uzturēšanu, servisa pakalpojumus), nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi;
		4. ja Piegādātājs Līguma izpildes ietvaros fizisko personu datu apstrādei izmanto (nomā, patapina u.tml.) citas personas īpašumā esošus tehniskus resursus (darbstacijas, serverus utt.), tas pilnībā uzņemas atbildību par šo tehnisko resursu atbilstību visām normatīvajos aktos noteiktajām prasībām attiecībā uz fizisko personu datu apstrādes drošumu;
		5. Piegādātājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Piegādātāja darbiniekiem. Piegādātājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Piegādātāja darbinieku darba līgumos);
		6. Piegādātājs apstrādā fizisko personu datus tikai fizisko personu datu apstrādes mērķim, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda Piegādātāja no Pasūtītāja saņemto fizisko personu datu apstrāde citiem mērķiem, kā vien tiem, kas ir paredzēti Līguma izpildei, ir aizliegta bez Pasūtītāja rakstveida piekrišanas saņemšanas;
		7. pēc Pasūtītāja pieprasījuma Piegādātājs sniedz Pasūtītājam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis vai izmantojis Piegādātājs;
		8. Piegādātājs sniedz Pasūtītājam visu informāciju par Līguma ietvaros apstrādājamo fizisko personu datu pieprasījumiem no datu subjektu vai trešo personu puses;
		9. fizisko personu datu obligāto tehnisko aizsardzību Piegādātājs īsteno ar fiziskiem un loģiskiem aizsardzības līdzekļiem, nodrošinot:
			1. aizsardzību pret fiziskās iedarbības radītu fizisko personu datu apdraudējumu;
			2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;
			3. tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai.
		10. Piegādātājam Līguma izpildes laikā ir aizliegts piesaistīt apakšuzņēmējus Pasūtītāja fizisko datu apstrādei bez Pasūtītāja rakstveida saskaņojuma saņemšanas;
		11. Pasūtītājam ir tiesības bez iepriekšēja brīdinājuma uzdot Piegādātājam apturēt fizisko personu datu apstrādi, ja tai rodas šaubas par fizisko personu datu apstrādes atbilstību normatīvo aktu prasībām. Šāds Pasūtītāja rīkojums no piegādātāja puses ir izpildāms nekavējoties;
		12. Pēc Līguma termiņa izbeigšanās, Piegādātājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem;
		13. Piegādātājs dzēš no Pasūtītāja saņemtos personas datus pirms Līguma 3.1.punktā minētā termiņa iestāšanās, ja tie vairs nav nepieciešami Piegādātāja Līguma izpildei;
		14. Piegādātājs apņemas kompensēt Pasūtītājam visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies piegādātāja darbības vai bezdarbības rezultātā.
10. **Nepārvarama vara**
	1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
	2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
	3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
	4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
	5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
	6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 9.3.punktam.
11. **Strīdu izskatīšanas kārtība**
	1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta 30 (trīsdesmit) kalendāro dienu laikā, tad strīdus risina tiesā Latvijas Republikas normatīvajos aktos noteiktajā kārtībā.
	2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
12. **Citi noteikumi**
	1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
	2. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
	3. Jebkuri Līguma grozījumi tiek noformēti rakstiski un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likuma 61.pantā noteikto. Grozījumi ir nebūtiski, ja tie precizē Līguma saturu atbilstoši faktiskajai situācijai vai precizē pārrakstīšanās vai gramatiskās kļūdas.
	4. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Gadījumā, ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
	5. Ja kādai no Pusēm tiek mainīti rekvizīti vai Līguma 12.9.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
	6. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
	7. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
	8. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
	9. Pušu kontaktpersonas:

12.9.1. par Līguma izpildi un par Iekārtas pieņemšanu ekspluatācijā no Pasūtītāja puses: Medicīnas tehnoloģiju daļas vadītājs Uldis Jaspers, tālruņa numurs: 67069996, e-pasta adrese: uldis.jaspers@stradini.lv

12.9.2.par Līguma izpildi no Piegādātāja puses: Andris Eglītis, +37129235972, e-pasts andris@ilsanta.lv .

* 1. Līgums sagatavots latviešu valodā, parakstīts divos oriģinālos eksemplāros uz 19 (deviņpadsmit) lapām, tai skaitā pielikumi, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
1. **Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Banka: AS Swedbank Kods: HABALV22Konta Nr. LV74HABA0551027673367\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Kreicberga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_E.Buša\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_J.Komisars  | **Piegādātājs:****UAB „Ilsanta“ filiāle**Reģ. Nr. 40003621476Blīdenes iela 1a-7, Rīga, LV - 1058Banka: AS Luminor bankaKods: RIKOLV2XKonta Nr.: LV51RIKO0002013243596\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_1. Eglītis
 |

Līguma Nr.\_\_\_\_\_\_\_\_\_\_\_\_\_\_\_\_\_

1.pielikums

**PIEŅEMŠANAS – NODOŠANAS AKTS**

Rīgā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 datums

***Par medicīnas ierīces pieņemšanu – nodošanu ekspluatācijā***

VSIA „Paula Stradiņa klīniskā universitātes slimnīca”, reģ.nr. 40003457109, turpmāk saukts Pasūtītājs, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, no vienas puses un SIA \_\_\_\_\_\_\_\_\_\_\_\_\_\_\_\_\_, reģ.nr.\_\_\_\_\_\_\_\_\_\_\_\_\_\_\_\_\_\_, turpmāk saukts Piegādātājs, tās \_\_\_\_\_\_\_\_\_\_\_\_\_\_*(amats)* \_\_\_\_\_\_\_\_\_\_\_\_\_\_\_\_\_\_\_\_\_\_*(vārds, uzvārds)* personā, no otras puses, ar šo pieņemšanas – nodošanas aktu apliecina sekojošo:

1. Pasūtītājs ir pieņēmis un Piegādātājs ir nodevis un uzstādījis šādu ierīci (-es):

|  |  |
| --- | --- |
| Medicīnas ierīces nosaukums |  |
| Modelis. |  |
| Ražošanas valsts |  | Ražotājs |  |
| Sērijas Nr**.** |  | Izgatavošanas gads |  |
| Ekspluatācijas laiks |  |

1. Pasūtītājs apliecina, ka Piegādātājs ir piegādājis augstāk minēto ierīci atbilstoši līgumam nr.\_\_\_\_\_\_\_\_\_\_ un pavadzīmei nr.\_\_\_\_\_\_\_\_\_\_ no 20\_\_\_\_ gada \_\_.\_\_\_\_\_\_\_ par kopējo summu \_\_\_\_\_\_\_\_EUR, ieskaitot PVN \_\_% \_\_\_\_\_\_\_\_\_EUR.
2. Ierīce ir uzstādīta un pārbaudīta. Ierīces uzstādīšanu veica \_\_\_\_\_\_\_\_\_\_\_\_\_\_\_\_*(amats)* \_\_\_\_\_\_\_\_*(vārds, uzvārds)*,kas atbilstoši saņēmis ražotāja sertifikātu par zināšanu atbilstību veicamajam darbam (skatīt pielikumu nr.1).

|  |  |  |
| --- | --- | --- |
| ***Pārbaudes veids*** | ***Pārbaudi veica*** | ***Pārbaudes dokumenta nr.*** |
| Iekārtas ražotāja noteiktie darbi pie uzstādīšanas:🞏 attiecas🞏 neattiecas |  |  |

1. Ierīces komplektācijā ietilpst dokumentācija, kas ietver informāciju par ierīci no ražotāja, t.sk. ekspluatācijas noteikumus, elektrodrošības un funkcionālām pārbaudēm un lietošanas instrukciju latviešu valodā. Ir veikta vigilances sistēmas darbības izskaidrošana lietotājam attiecībā uz konkrēto medicīnisko ierīci.
2. 20\_\_\_\_.gada \_\_.\_\_\_\_\_\_\_\_\_\_ ir veikta darbinieku apmācība praktiskās darbībās ar iekārtu. Prasmju un zināšanu apguvi apliecina izsniegtie sertifikāti (skatīt pielikumu nr.2).
3. Piegādātājs nodrošina medicīniskās ierīces tehnisko apkalpošanu noteiktajā garantijas laikā un ražotāja paziņotajā medicīniskās ierīces resursu periodā.
4. Ierīce ir sertificēta atbilstoši ES ražošanas prasībām.

**Nodeva**:

|  |  |  |  |  |  |
| --- | --- | --- | --- | --- | --- |
| SIA \_\_\_\_\_\_\_\_\_\_\_\_\_\_\_\_\_\_\_\_\_\_\_, |  |  |  |  |  |
| Uzņēmums, amats | vārds, uzvārds |  | paraksts |  | datums |

**Pieņēma**:

|  |  |  |  |  |  |
| --- | --- | --- | --- | --- | --- |
| VSIA “Paula Stradiņa klīniskās universitātes slimnīca”  |  |  |  |  |  |
|  | vārds, uzvārds |  | paraksts |  | datums |

|  |
| --- |
| **Tehniskā-finanšu piedāvājuma forma iepirkumam** |
| ***Sirds un plaušu atbalsta sistēmu (sirds kartēšanas sistēma) piegāde*** |
|  |
| **Vispārīgās prasības:** |
| 1 | Piedāvājuma cenā jāiekļauj visas izmaksas, kas saistītas ar piegādi, transportu un iekārtas nodošanu ekspluatācijā, lietotāju apmācību, iekārtas apkopes un pārbaudes garantijas laikā; |
| 2 | Iekārtas piegāde 2 mēnešu laikā no pasūtījuma veikšanas brīža; |
| 3 | Nododot ekspluatācijā Preci, piegādātājs nodrošina Preces uzstādīšanu, pārbaudi un lietotāju apmācību darbam ar iekārtu, pievienojot lietošanas instrukciju latviešu valodā; |
| 4 | Piedāvātajai Iekārtai garantijas termiņš ir 24 (divdesmit četri) mēneši no pieņemšanas - nodošanas akta abpusējas parakstīšanas brīža, bet ne mazāk kā 24 mēneši; |
| 5 | \* Pretendenta tehniskajā piedāvājumā norāda Preces ražotāju un modelim atbilstošos parametrus; |
| 6 | \*\*Parametru atbilstību pamatot ar norādi uz pavadošo dokumentu (informatīvie materiāli), kas apliecina Preces atbilstību tehniskajai specifikācijai. Informatīvajos materiālos pretendents atzīmē uz kuru iepirkuma tehniskās specifikācijas pozīciju pievienotā informācija attiecināma; |
| 7 | Piedāvājumam jāpievieno Preces ražotāja izsniegta autorizācijas vēstule, kas apliecina, ka pretendents ir tiesīgs Preci izplatīt un nodrošināt tās servisu Latvijas Republikā. Ja iesniegti ražotāja autorizēta pārstāvja izsniegti apliecinoši dokumenti, tad tie ir jāpapildina ar ražotāja izdotu dokumentu, kas apliecina šī autorizētā pārstāvja tiesības nodot pilnvarojumu trešajām pusēm ražotāja produkta izplatīšanai; |
| 8 | Pretendenta rīcībā ir ne mazāk kā viens servisa inženieris, kurš ir piedāvātās Preces ražotāja apmācīts un sertificēts medicīnas aprīkojuma uzstādīšanai, garantijas remonta un apkopes veikšanai Latvijas Republikā (piedāvājumam jāpievieno apliecinājums); |
| 9 | Visas piedāvātās preces ir jaunas, iepriekš nelietotas un nesatur iepriekš lietotas vai atjaunotas sastāvdaļas vai komponentes; |
| 10 | Piedāvājumam jāpievieno piedāvātas Preces CE sertifikāta kopija un EK atbilstības deklarācijas kopija. |
|  |   |   |   |   |   |
| **Nr.p.k.** | **Preces nosaukums, veicamās funkcijas, tehniskās prasības** | **Pretendenta tehniskais piedāvājums\*** | **Atsauce uz informatīvo materiālu\*\*** |
|  | **Sirds kartēšanas sistēma** |  |
|   | **CENA kopā bez PVN, EUR:** |  € 288 992.49  |
|   | Preces ražotājs:  | Boston Scientific |
|   | Preces modelis, kods:  | Maestro M00440000, M004EPT40100, M00441000, M004105F0, 200MP3172, 200MP3173 Labsystem PRO M00420020340, M00420020240, M00420019610, M00420020560 Rhythmia M004RBINSTALL10, M004RH40100, M004RH10200, M004RH20020, M004RH41000, M004RASSCARTO, M004RAWRKCARTO  |
|  | ***Tehniskās prasības:***  |
| ***1.1*** | ***Kardiālais ablācijas sistēmas komplekts elektrofizioloģijā laboratorijas vajadzībām*** |
| 1.1.1 | Ar ne mazāk kā 2 peisēšanas kanāliem (ar iespējamu ar ne mazāk kā 4 kanālu stimulēšanas multipleksēšanu); | Ar ne mazāk kā 2 peisēšanas kanāliem (ar iespējamu ar ne mazāk kā 4 kanālu stimulēšanas multipleksēšanu); | 1.1.\_manual\_MicroPace.pdf 88.lpp. |
| 1.1.2 | Iespējama lietotāja protokolu programmēšana; | Iespējama lietotāja protokolu programmēšana; | 1.1.\_manual\_MicroPace.pdf 88.lpp. |
| 1.1.3 | Spēja stimulēt ar bāzes frekvenci un ģenerēt līdz pat 7 ekstrastimuliem; | Spēja stimulēt ar bāzes frekvenci un ģenerēt līdz pat 7 ekstrastimuliem; | 1.1.\_manual\_MicroPace.pdf 92.-93. lpp. |
| 1.1.4 | Sistēma aprīkota ar rezerves baterijām;  | Sistēma aprīkota ar rezerves baterijām;  | 1.1.\_manual\_MicroPace.pdf 92. lpp. |
| 1.1.5 | Radiofrekveces ģeneratora maksimālā izejas jauda ne mazāka kā 150W; | Radiofrekveces ģeneratora maksimālā izejas jauda ne mazāka kā 150W; | 1.1.\_manual\_Maestro.pdf 8.lpp., 22. lpp. |
| 1.1.6 | Temperatūras kontrole; | Temperatūras kontrole; | 1.1.\_manual\_Maestro.pdf 8.lpp. |
| 1.1.7 | Iespēja saglabāt ģeneratora un pumpja parametrus ar atmiņas pogas funkciju; | Iespēja saglabāt ģeneratora un pumpja parametrus ar atmiņas pogas funkciju; | 1.1.\_manual\_Maestro.pdf 8.lpp., 9.lpp., 18.lpp. |
| 1.1.8 | Tālvadības displejs un sistēmas vadība ar kāju pedāli; | Tālvadības displejs un sistēmas vadība ar kāju pedāli; | 1.1.\_broš\_metriq\_pump.pdf 2. lpp. |
| 1.1.9 | Automātiska plūsmas titrēšana; | Automātiska plūsmas titrēšana; | 1.1.\_broš\_metriq\_pump.pdf 3. lpp. |
| 1.1.10 | Impedances monitorēšana reālā laikā; | Impedances monitorēšana reālā laikā; | 1.1.\_broš\_metriq\_pump.pdf 3. lpp. |
| 1.1.11 | Gaisa burbuļu un nosprostojumu detektēšana; | Gaisa burbuļu un nosprostojumu detektēšana; | 1.1.\_broš\_metriq\_pump.pdf 2. lpp. |
| 1.1.12 | Pumpim jābūt visaptverošai reālā laika informācijai uz ekrāna. Tam jāattēlo piecus infūziju šķīduma parametrus - atlikušo daudzumu, infuzēto daudzumu, zema šķidruma līmeņa daudzumu, izlietoto daudzumu, jauna šķīduma iepakojuma pievienošanu. | Pumpim jābūt visaptverošai reālā laika informācijai uz ekrāna. Tam jāattēlo piecus infūziju šķīduma parametrus - atlikušo daudzumu, infuzēto daudzumu, zema šķidruma līmeņa daudzumu, izlietoto daudzumu, jauna šķīduma iepakojuma pievienošanu. | 1.1.\_broš\_metriq\_pump.pdf 3. lpp. |
| ***1.2*** | ***Komplektācija:*** | ***Pretendenta tehniskais piedāvājums\**** | ***Daudzums:*** | ***Vienības cena bez PVN:*** | ***Atsauce uz informatīvo materiālu\*\**** |
| 1.2.1 | Radio frekvences ģeneratora vadības bloks; | Radio frekvences ģeneratora vadības bloks; | 1 | 28937.00 | 1.1.\_manual\_Maestro.pdf 2.lpp. |
| 1.2.2 | RF filtrēšanas modulis; | RF filtrēšanas modulis; | 1 | 12000.00 | 1.1.\_manual\_Maestro.pdf 2.lpp. |
| 1.2.3 | Kāju pedālis; | Kāju pedālis; | 1 | 414.00 | 1.1.\_broš\_metriq\_pump.pdf 1.-5.lpp. |
| 1.2.4 | Atvērtas irigācijas pumpis; | Atvērtas irigācijas pumpis; | 1 | 14839.00 | 1.1.\_broš\_metriq\_pump.pdf 1.-5.lpp. |
| 1.2.5 | Stimulators. | Stimulators. | 1 | 29050.00 | 1.1.\_manual\_MicroPace.pdf 12.lpp. |
| ***2.1*** | ***Elektrofizioloģijas laboratorijas ierakstošā iekārta*** |
| 2.1.1 | Ne mazāk kā 160 bipolārie kanāli (320 ieejas); | Ne mazāk kā 160 bipolārie kanāli (320 ieejas); | 2.1.\_broš\_Labsystem\_II.pdf 6.lpp. |
| 2.1.2 | Ne mazāk kā 16 bitu analogais/digitālais pārveidotājs ar 1; 2 un 4 kHz frekvencēm; | Ne mazāk kā 16 bitu analogais/digitālais pārveidotājs ar 1; 2 un 4 kHz frekvencēm; | 2.1.\_broš\_Labsystem\_II.pdf 7.lpp. |
| 2.1.3 | Adaptīvie un radiofrekvenču filtri katram kanālam; | Adaptīvie un radiofrekvenču filtri katram kanālam; | Labsystem II 7.lpp. |
| 2.1.4 | Microsoft Windows vai analoga programmatūra; | Microsoft Windows vai analoga programmatūra; | 2.1.\_broš\_LabSystem\_I.pdf 1.lpp. |
| 2.1.5 | DICOM un HL7 savietojamība; | DICOM un HL7 savietojamība; | 2.1.\_broš\_LabSystem\_I.pdf 1.lpp. |
| 2.1.6 | Iespēja izveidot personalizētus operatora uzstādījumus; | Iespēja izveidot personalizētus operatora uzstādījumus; | 2.1.\_broš\_LabSystem\_I.pdf 1.lpp. |
| 2.1.7 | Trigera (trigger) funkcija; | Trigera (trigger) funkcija; | 2.1.\_broš\_Labsystem\_II.pdf 6.lpp. |
| 2.1.8 | Stimulācijas uztvērējs; | Stimulācijas uztvērējs; | 2.1.\_broš\_Labsystem\_II.pdf 6.lpp. |
| 2.1.9 | Ar T viļņa subtrakcijas funkciju; | Ar T viļņa subtrakcijas funkciju; | 2.1.\_broš\_Labsystem\_III.pdf 5. lpp. |
| 2.1.10 | Saderība ar Slimnīcā esošām Ensite Velocity un Carto 3 kartēšanas sistēmām; | Saderība ar Slimnīcā esošām Ensite Velocity un Carto 3 kartēšanas sistēmām; | 2.1\_clearsing\_conn.pdf 1.lpp. |
| 2.1.11 | Iespēja eksportēt datus uz jpeg, ppt formātu; | Iespēja eksportēt datus uz jpeg, ppt formātu; | 2.1.\_broš\_Labsystem\_III.pdf 8. lpp. |
| 2.1.12 | Iespēja eksportēt neapstrādātus līkņu datus; | Iespēja eksportēt neapstrādātus līkņu datus; | 2.1.\_broš\_Labsystem\_III.pdf 9. lpp. |
| 2.1.13 | Nodrošināms pieslēgums Slimnīcas arhīvam. | Nodrošināms pieslēgums Slimnīcas arhīvam. | 2.1.\_broš\_LabSystem\_I.pdf 1.lpp. |
| ***2.2*** | ***Komplektācija:*** | ***Pretendenta tehniskais piedāvājums\**** | ***Daudzums:*** | ***Vienības cena bez PVN:*** | ***Atsauce uz informatīvo materiālu\*\**** |
| 2.2.1 | Vadības bloks; | Vadības bloks; | 1 | 40336.50 | 2.1.\_broš\_Labsystem\_II.pdf 1.-8.lpp. |
| 2.2.2 | Pastiprinātājs; | Pastiprinātājs; | 1 | 44430.00 | 2.1.\_broš\_Labsystem\_II.pdf 1.-8.lpp. |
| 2.2.3 | Monitors 24"; | Monitors 24"; | 2 | 1333.33 | 2.1.\_broš\_Labsystem\_II.pdf 1.-8.lpp. |
| 2.2.4 | Printeris. | Printeris. | 1 | 556.00 | 2.1.\_broš\_Labsystem\_II.pdf 1.-8.lpp. |
| ***3.1*** | ***Elektrofizioloģijas kartēšanas sistēmas komplekts*** |
| 3.1.1 | Signāla stacija – saņem signālus no intrakardiālā katetra un EKG elektrodiem. Tā paredzēta datu savākšanai un to attēlošanai tiešā laikā, kā arī katetra lokācijas funkcijas atbalstīšanai; | Signāla stacija – saņem signālus no intrakardiālā katetra un EKG elektrodiem. Tā paredzēta datu savākšanai un to attēlošanai tiešā laikā, kā arī katetra lokācijas funkcijas atbalstīšanai; | 3.1.\_broš\_Rhythmia\_I.pdf 1.lpp. |
| 3.1.2 | Savietojams ar intrakardiālo 64 kanālu elektrodu diagnostisko katetru; | Savietojams ar intrakardiālo 64 kanālu elektrodu diagnostisko katetru; | 3.1.\_broš\_Rhythmia\_I.pdf 1.lpp. |
| 3.1.3 | Sistēma aprīkota ar ne mazāk kā 192 intrakardiāliem kanāliem; | Sistēma aprīkota ar ne mazāk kā 192 intrakardiāliem kanāliem; | 3.1.\_broš\_RHYTHMIA\_II.pdf 1.lpp. |
| 3.1.4 | Sistēma savietojama ar Slimnīcā esošiem radio frekvences ģeneratoriem – Stockert, Maestro, IBI; | Sistēma savietojama ar Slimnīcā esošiem radio frekvences ģeneratoriem – Stockert, Maestro, IBI; | 3.1.\_broš\_Rhythmia\_I.pdf 1.lpp. |
| 3.1.5 | Izšķirtspēja ne mazāk kā 24 biti; | Izšķirtspēja ne mazāk kā 24 biti; | 3.1.\_broš\_Rhythmia\_I.pdf 1.lpp. |
| 3.1.6 | Trokšņa signālu līmenis (noise floor) ne lielāks kā 10 µV; | Trokšņa signālu līmenis (noise floor) ne lielāks kā 10 µV; | 3.1.\_broš\_Rhythmia\_I.pdf 1.lpp. |
| 3.1.7 | Pievades frekvence robežās ne mazāk kā no 50–60 Hz; | Pievades frekvence robežās ne mazāk kā no 50–60 Hz; | 3.1.\_broš\_Rhythmia\_I.pdf 1.lpp. |
| 3.1.8 | Darba stacijai jānodrošina datu vizualizācija un datu eksportēšanas funkcija; | Darba stacijai nodrošina datu vizualizāciju un datu eksportēšanas funkciju; | 3.1.\_broš\_Rhythmia\_I.pdf 1.lpp. |
| 3.1.9 | Monitora izmērs ne mazāks kā 24”; | Monitora izmērs ne mazāks kā 24”; | 3.1.\_broš\_Rhythmia\_I.pdf 1.lpp. |
| 3.1.10 | Izšķirtspēja ne mazāka kā 1920x1200 pix; | Izšķirtspēja ne mazāka kā 1920x1200 pix; | 3.1.\_broš\_Rhythmia\_I.pdf 1.lpp. |
| 3.1.11 | Lokalizācijas ģenerators, kas nodrošina magnētiskā lauka ģenerēšanu un atbalsta katetra lokalizāciju, stiprināms zem angiogrāfijas izmeklēšanas galda; | Lokalizācijas ģenerators, kas nodrošina magnētiskā lauka ģenerēšanu un atbalsta katetra lokalizāciju, stiprināms zem angiogrāfijas izmeklēšanas galda; | 3.1.\_broš\_Rhythmia\_I.pdf 2.lpp. |
| 3.1.12 | Pievades voltāža ne mazāk kā no 220 V; | Pievades voltāža ne mazāk kā no 220 V; | 3.1.\_broš\_Rhythmia\_I.pdf 1.lpp. |
| 3.1.13 | Iespējama diagnostiskā un ablācijas katetru vienlaicīga lokāciju izsekošana manipulāciju laikā; | Iespējama diagnostiskā un ablācijas katetru vienlaicīga lokāciju izsekošana manipulāciju laikā; | 3.1.\_broš\_RHYTHMIA\_II.pdf 2.lpp. |
| 3.1.14 | Katetru pozicionēšana iespējama bez fluroskopiskas vadības; | Katetru pozicionēšana iespējama bez fluroskopiskas vadības; | 3.1.\_broš\_RHYTHMIA\_II.pdf3.lpp. |
| 3.1.15 | Iespējama katra punkta analīze 3D kartē bez skaita ierobežojuma; | Iespējama katra punkta analīze 3D kartē bez skaita ierobežojuma; | 3.1.\_broš\_RHYTHMIA\_II.pdf 3.lpp. |
| 3.1.16 | Katrā operācijā iespējams izmantot ne vairāk kā vienu lokācijas references plāksteri; | Katrā operācijā iespējams izmantot ne vairāk kā vienu lokācijas references plāksteri; | 3.1.\_broš\_Rhythmia\_I.pdf 2.lpp. |
| 3.1.17 | Kartēšanas sistēma atvērta tipa, kas nodrošina saderību ar citu ražotāju katetriem. | Kartēšanas sistēma atvērta tipa, kas nodrošina saderību ar citu ražotāju katetriem. | 3.1.Broš\_RHYTHMIA\_III.pdf1.lpp. |
| ***3.2*** | ***Komplektācija:*** | ***Pretendenta tehniskais piedāvājums\**** | ***Daudzums:*** | ***Vienības cena bez PVN:*** | ***Atsauce uz informatīvo materiālu\*\**** |
| 3.2.1 | Sistēmas darba stacija; | Sistēmas darba stacija; | 1 | 12000.00 | 3.1.\_broš\_Rhythmia\_I.pdf 1.-2.lpp. |
| 3.2.2 | Signāla stacija; | Signāla stacija; | 1 | 85430.00 | 3.1.\_broš\_Rhythmia\_I.pdf 1.-2.lpp. |
| 3.2.3 | Lokalizācijas ģenerators; | Lokalizācijas ģenerators; | 1 | 15000.00 | 3.1.\_broš\_Rhythmia\_I.pdf 1.-2.lpp. |
| 3.2.4 | Monitors; | Monitors; | 1 | 1333.33 | 3.1.\_broš\_Rhythmia\_I.pdf 1.-2.lpp. |
| 3.2.5 | Kartēšanas sistēmas darba stacijas transporta rati; | Kartēšanas sistēmas darba stacijas transporta rati; | 1 | 1000.00 | 3.1.\_broš\_Rhythmia\_I.pdf 1.-2.lpp. |
| 3.2.6 | Signāla stacijas transporta rati. | Signāla stacijas transporta rati. | 1 | 1000.00 | 3.1.\_broš\_Rhythmia\_I.pdf 1.-2.lpp. |
| **EKK:** | 52201 |
| **Grupa** | 2355 |

**PIEGĀDES AKTS** *(veidne)*

20\_\_\_.gada\_\_\_\_\_.\_\_\_\_\_\_\_\_\_\_\_\_\_\_

***Par medicīnas ierīces piegādi***

Saskaņā ar noslēgto līgumu Nr. SKUS \_\_\_\_\_\_\_\_\_\_,

(uzņēmuma nosaukums, reģ.Nr.,)

**piegādāja** un

VSIA “Paula Stradiņa Klīniskā universitātes slimnīca” reģ. Nr. 40003457109

(uzņēmuma nosaukums, reģ.Nr.,)

**saņēma**:

|  |  |  |
| --- | --- | --- |
| **Nr.** | **Nosaukums, ražotājs, modelis, REF kods** | **Daudzums** |
|  |  |  |
|  |  |  |

Piegādes vieta (*vajadzīgo pasvītrot*): Centrālā noliktava/struktūrvienība

|  |  |  |  |
| --- | --- | --- | --- |
| PIEGĀDĀJA:(amats, vārds, uzvārds) |

|  |
| --- |
| SAŅĒMA: |
| (amats, vārds, uzvārds) |

 |
|  |  |

Datums Datums

Paraksts Paraksts

Līguma izpildē piesaistīto speciālistu saraksts

1. **Līguma izpildē piesaistīto speciālistu saraksts**

| Nr.p.k | Speciālists | Vārds Uzvārds | Sertifikāta Nr. un derīguma datums | Sertifikāta kopija, ja informācija nav pieejama publiskā reģistrā |
| --- | --- | --- | --- | --- |
|  | inženieris | Antonio Allo |  |  |